Kolbjørn utvidet repertoaret fra vise- og popmusikk til klassisk, og sanglærer Helge Birkeland, var en stor inspirasjonskilde. Kolbjørn sang i Nordmøre kammerkor og Nordmøre Solistkvartett, og var bassolist på flere klassiske verk, som Händels «Messias» og «Magnificat» og «Juleoratoriet» av Bach. Han var også med og framførte «Figaros Bryllup» av Mozart i Festiviteten i Kristiansund i 1984.